Des greßte Museum is des Stodmuseum im Hermansbau. Da wead in historischen Räumen de Stodgschichte erklärt; es gibt da a jüdische Abteilung, in da de Gschichte da Memminger Juden in da NS-Zeit dargstellt wead. A Thoravorhang, da in da zeaschtörn Synagoge vo Memmingen hing, ko besichtigt wern. Des Heimatmuseum Freudenthal/Altvater is dem Stodmuseum angegliadat. Es erinnert an de deitsche Gschichte dera Region des Sudetenlandes, aus da vei Vertrieme in Memmingen a neie Heimat fanden. Es is oans vo de 43 vom Bundesinnenministerium anerkannten ostdeitschn Heimatmuseen. Des Antoniter- und Strigelmuseum im Antoniterkloster gibt Einblicke in de Schnitz- und Malkunst da Künstlerfamilie Strigel und in de Arbat des Antoniterordens. Des Museum is 1996 eröffnet worn. De 2005 duach Spenden da Memminger Wohnungsbaugenossenschaft (MeWo) eröffnet MeWo-Kunsthalle in de Räumen da oidn Post zoagt Bilder da Memminger Maler Max Unold und Josef Madlener und aa wechselnde Ausstellungen anderer Künstler. De in Middl- und Oberschwaben und im Allgai einzigartige Einrichtung hot überörtliche Bedeutung. Im ehemaligen Kreuzherrenkloster wern wechselnde Ausstellungen zoagt.